A Túraútlevél egy nem hivatalos, mégis praktikus emlékfüzet, amely a túrák során szerzett élmények és pecsétek gyűjtésére készült. Lapjain magyar és külföldi turistaházak, menedékházak, vendégházak pecsétjei kaphatnak helyet, de akár jelvényszerző túrák – például a Kéktúra – pecsételőpontjain is használható, ha nincs szükség hivatalos igazolásra. Inkább egy személyes napló, mint igazolvány: minden lenyomat egy újabb kirándulás emléke, amelyet jó érzés lesz évekkel később is fellapozni. A klasszikus túraigazoló füzetek ihlették, de egyedi grafikájával és útlevélszerű kialakításával önálló karaktert kapott. A Telex egyedi kiadványa limitált, mindössze 500 darabos szériában készült, sorszámozva. A Túraútlevelet a hazai NOTESS & CO. műhely készítette, ahol minden egyes darabot kézzel varrtak.